নিজস্ব প্রতিবেদন : মাঝেরহাট ব্রিজ বিপর্যয়ের জেরে যান চলাচলে বেশ কয়েকটি পরিবর্তন করা হয়েছে। কলকাতার সঙ্গে দক্ষিণ ২৪ পরগনার সংযোগকারী মূল রাস্তা ডায়মন্ড হারবার রোডের ওপর এই সেতু ভেঙে পড়ায় ডায়মন্ডহারবার থেকে শহর ও দক্ষিণ শহরতলীর যান চলাচল নিয়ন্ত্রন করা হচ্ছে। শহরের বিভিন্ন রাস্তায় পণ্যবাহী যান চলাচলে নিষেধাজ্ঞা রয়েছে, ঘুরিয়ে দেওয়া হয়েছে একাধিক রাস্তায় যানবাহন। চলুন দেখে নিই কোন ঘুরপথে যান চলাচল করছে... # ডায়মন্ডহারবার-বেহালাগামী বাস ও গাড়ি
হেস্টিংস ক্রসিংয়ের পরিবর্তে খিদিরপুর হয়ে - সিজিআর রোড - ব্রেস ব্রিজ - তারাতলা রোড - তারাতলা ক্রসিং হয়ে দক্ষিণে ... # পণ্যবাহী যান চলাচল বন্ধ (সকাল ৬টা থেকে রাত ১১টা )
* সিজিআর রোড, তারাতলা রোড, হাইড রোড, সাহাপুর রোড, আলিপুর স্টেশন রোড, টালিগঞ্জ সার্কুলার রোড, ডিপিএস রোড, প্রিন্স আনোয়ার শাহ রোড, এনএসসি বোস রোড, আলিপুর রোড, বেলভেডার রোড, ডায়মন্ডহারবার রোড * দক্ষিণ ২৪ পরগণা থেকে ডায়মন্ডহারবার রোড ও বজবজ ট্রাঙ্ক রোড এবং হাওড়া কমিশনারেট থেকে দ্বিতীয় হুগলী সেতু হয়ে কলকাতায় পণ্যবাহী যান চলাচল বন্ধ থাকবে সকাল ৬টা থেকে রাত ১১টা।